open-index/open-wikipedia-markdown huggingface dataset:
פרי נויפלד

**פרי (פרנץ) נויפלד** (1 ביולי 1913 – 17 בינואר 1982), שהיה ידוע גם כפורי נויפלד, היה כדורגלן ישראלי. נויפלד נחשב ל"זר הראשון בתולדות הכדורגל הישראלי" מאחר שהיה הכדורגלן הראשון שנודע כשחקן זר בליגה הישראלית, אולם לאחר מכן התגייר והשתקע בישראל, ואף שיחק בנברת ארץ ישראל המקומית. נחשב לאחד החלוצים המשמעותיים בהיסטוריה של קבוצת מכבי תל אביב בשנים שלפני הקמת מדינת ישראל.

## קורות חיים
נויפלד נולד למשפחה נוצרית בהונגריה ושיחק בנבחרת הנוער של ארצו, ובקבוצת אויפשט המקומית. ב-1933 קיבל הצעה כספית מקבוצת ארסנל קהיר בחוזה ל-3 שנים ועבר לשחק בבירת מצרים, שם כיכב במדי הקבוצה, הפך לאחד השחקנים המוכרים בליגה, ואף הוצע לו לקבל אזרחות מצרית ולשחק במדי הנבחרת המקומית. ב-1934 הוא חתם בקבוצה הלבנונית רנסאנס. בדרכו לביירות עגנה האנייה שבה היה בנמל יפו והעגינה התארכה למשך של שלושה ימים עקב תקלה טכנית באוניה. נויפלד החליט לבקר את שחקני קבוצת מכבי תל אביב אשר נגדם שיחק מספר חודשים לפני כן במצרים. כתוצאה מהביקור החליט נויפלד להישאר כשחקן בקבוצה ומאוחר יותר התגייר, נישא לישראלית והשתקע בארץ. נויפלד שיחק במכבי תל אביב עד 1945, אז עבר לשלוש שנים להכח תל אביב.

בתקופתו במכבי תל אביב כבש נויפלד מעל 100 שערים בכל המסגרות והיה שותף פעיל לשלוש אליפויות של הקבוצה לפני קום המדינה, וזכייה בגביע מדינה אחד בתפקיד החלוץ המרכזי של הקבוצה. הוא השתתף במסע המשחקים של מכבי לאוסטרליה ב-1939, שבמהלכו לבש את הספרה 12. ב-22 ביולי 1939 פגשה מכבי תל אביב את נבחרת אוסטרליה כחלק מהמסע, ואף ניצחה אותה בתוצאה 2 - 1 כשאת שער הניצחון כבש נויפלד. בסוף המסע נויפלד סיים כמלך השערים של המסע עם 29 כיבושים. לאחר הופעות אלו הוצעו לו הצעות רבות להישאר באוסטרליה בקבוצות המקומיות אך דחה אותם עקב רצון להישאר בתל אביב, קרוב למשפחתו. נויפלד ערך שתי הופעות בנבחרת ארץ ישראל בצמד המשחקים נגד נבחרת יוון ב-1938 במסגרת מוקדמות גביע העולם 1938, בהם כבש שער אחד.

עם פרוץ מלחמת העצמאות ולאחריה, פרש נויפלד מכדורגל והחל לעבוד בתחנת דלק ברחוב דיזנגוף בתל אביב. כשזו נסגרה, עבר נויפלד לעבוד במשרה חלקית במשרדי המועצה להסדר ההימורים בספורט.

ב-1956 ציין המועדון מכבי תל אביב יובל לייסוד המועדון באירוע חגיגי בנווה צדק. פאנל של בכירי העיתונאים והמאמנים בכדורגל הישראלי בחרו את 11 השחקנים הגדולים של המועדון עד אז, ונויפלד נבחר לעמדת החלוץ המרכזי, כשהוא דוחק מהרשימה שחקנים מיתולוגיים בהיסטוריית המועדון כמו שייע גלזר, שבעצמו השיב לגבי נויפלד באחד הראיונות לאורך השנים: "הוא היה הגדול מכולם, גם בחלומות שלי אי אפשר היה לבצע את מה שהוא עשה כחלוץ במגרש".

## תארים
**[[ליגת העל בכדורגל|אליפויות ארץ ישראל]]: 3**
* 1935/1936, 1937, 1941/1942
**[[גביע המדינה בכדורגל|הגביע הארץ-ישראלי]]: 1**
* 1941

## לקריאה נוספת
* אשר גולדברג, דני דבורין, **מכבי תל אביב - מאה שנים ראשונות**, הוצאת מדיה, 2006, עמוד 76

## קישורים חיצוניים

## הערות שוליים

קטגוריה:גרים ישראלים
קטגוריה:כדורגלני נבחרת ארץ ישראל
קטגוריה:כדורגלני מכבי תל אביב
קטגוריה:כדורגלני הכח תל אביב
קטגוריה:ישראלים ילידי הונגריה
קטגוריה:אנשי העלייה החמישית
קטגוריה:ישראלים שנולדו ב-1913
קטגוריה:ישראלים שנפטרו ב-1982
פלונה

**פלונה** (בספרדית: **Pluna**; השם המלא: **.Pluna Líneas Aéreas Uruguayas S.A**), הייתה חברת התעופה הלאומית של אורוגוואי, שבסיסה הראשי היה בנמל התעופה הבינלאומי של קראסקו שבעיר הבירה מונטווידאו. החברה הפעילה טיסות סדירות פנימיות לפונטה דל אסטה וכן טיסות בינלאומיות לארגנטינה, ברזיל, צ'ילה, פרגואי וספרד.

## תולדות החברה
החברה נוסדה ב-20 בנובמבר 1936 על ידי האחים אלברטו וחורחה מרקס ואסה, שהיו בגילאי 29 ו-21, בעזרתו הטכנית והפיננסית של שגריר בריטניה דאז. באותו חודש החברה התחילה להפעיל טיסות סדירות באורוגוואי. 

בדצמבר 1947 נערכה הטיסה הראשונה לברזיל בעיר פורטו אלגרה, בשנת 1955 הטיסה הראשונה לבואנוס איירס בארגנטינה ובמאי 1981 נערכה הטיסה הטראנסאטלנטית הראשונה למדריד בספרד.

ב-5 ביולי 2012, הכריזה ממשלת אורוגוואי על סגירת חברת התעופה **פלונה** בשל פשיטת רגל וחובות כספיים כבדים. הפסקת פעילות החברה החלה יומיים קודם לכן, כאשר עובדי החברה עצמה השביתו את הפעילות בשל המצב הכלכלי הרעוע.

## צי המטוסים

צי המטוסים של פלונה היה מורכב מהדגמים הבאים (נכון ל-2010):

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:חברות תעופה שנסגרו
קטגוריה:אורוגוואי: תחבורה
קטגוריה:חברות אורוגוואיות
קולנוע תל אביב

שמאל|ממוזער|250px|הריסת קולנוע תל אביב, נובמבר 2010
**קולנוע תל אביב** היה בית קולנוע שפעל ברחוב פינסקר תל אביב בין השנים 1957 ל-2000.
## היסטוריה
בית הקולנוע הוקם בידי חברת פוקס המאה ה-20. הקמתו החלה בקיץ 1955 והוא קיבל מעמד של "מפעל מאושר" במסגרת החוק לעידוד השקעות הון. הוא נחנך ב-24 באוקטובר 1957, בהקרנת הסרט "רומן בלתי נשכח". עם חנוכתו נחשב לגדול והמפואר בבתי הקולנוע בישראל. הוא כלל 2,000 מושבים מרופדים, שטיח מקיר לקיר ויציע, וקירותיו החיצוניים עוטרו בפסיפס ובשלטי ניאון. לקראת הפתיחה, בעקבות לחץ של החרם הערבי, חברת "פוקס" הסירה את שמה משם הקולנוע. בפליירים שחולקו למבקריו הראשונים של הקולנוע נכתב:

בתחילה הוקרנו בקולנוע רק סרטים שהפיקה חברת פוקס המאה ה-20, אך בהמשך הוקרנו גם סרטים של חברות נוספות. בשעות היום הוקרנו סרטים בגרמנית, שכונו "סרטים אוסטריים", כדי לא לפגוע בניצולי השואה. בשנות ה-70 רכשה את הקולנוע חברת "גולן גלובוס", והבניין שימש גם את משרדיה ואת ארכיון הסרטים שלה. בשנות ה-90, עם הירידה במספר הצופים, פוצל האולם לשלושה בתי קולנוע, אך הדבר פגם באיכות הצפייה, ובשנת 2000 נסגר בית הקולנוע סופית.

בנוסף להקרנת סרטי קולנוע, התקיימו באולם פעילויות תרבות נוספות: בין היתר, נערכו בו אירועים כגון טקס בחירת מלכת היופי לשנת 1958, בו נבחרה מרים הדר, הופעות, כולל של סדרה של הופעות שערכו קליף ריצ'רד ולהקת הצלליות בשיא תהילתם בספטמבר-אוקטובר 1963, בה הופיעו באולם במשך ארבעה ימים, פעמיים כל יום, הופעה של יהודה פוליקר ב-1985 שהוקלטה והייתה לאלבומו "חולם בהקיץ", ואף כנסים פוליטיים.

החל משנת 1990 פעלו בבניין המשרדים הצמוד לקולנוע "אולפני ג.ג. תל אביב", ששימשו בעיקר את ערוץ 2, ואחר כך גם את ערוץ 10. התוכנית האחרונה שהוקלטה באולפנים, לפני שנסגרו ב-2008, הייתה "הלילה עם ליאור שליין".

בשנת 1992 חתם יורם גלובוס על עסקה עם הקבלן יוסף יודסין להריסת המבנה ולהקמת מגדל בו משרדים ו-200 דירות. אך יודסין נקלע לקשיים כלכליים, פשט את הרגל, וקידום הפרויקט התעכב. בשנת 2002 הוועדה המקומית לתכנון ובנייה תל אביב אשרה תוכנית לבניית מגדל בן 19 קומות על שטחו של הקולנוע, ובצמוד מבנה נמוך יותר בן חמש קומות. יזמי הפרויקט באותה עת, יחד עם גלובוס, היו החברות "פולאר נדל"ן" מקבוצת פולאר השקעות, סקום ושיכון עובדים. הקבוצה גם ביקשה להרוס את בניין תיאטרון אהל הסמוך, שגם היה בבעלותה. השותפות בין היזמים התפרקה בשנת 2004, בגלל עיכובים באישור הסופי לבנייה, והתזמורת הפילהרמונית הישראלית בחנה את האפשרות להשתמש באולם, בזמן שהיכל התרבות היה בשיפוצים. באפריל 2006 נמכר המתחם לחברת "אירו סאט" תמורת 11 מיליון דולר.

בינואר 2009, הודיע ראש העירייה רון חולדאי, כי הוא מתנגד להקמת מגדל במקום, בשל מיקומו במתחם העיר הלבנה. בתמורה הוצע ליזמים ניוד זכויות הבנייה למגרשים אחרים שבבעלותם. בספטמבר 2009, רכשה חברת "אקרו נדל"ן" את המגרש של בית הקולנוע, תמורת 39 מיליון שקל. ובסופו של דבר אושרה בנייתו של בית מגורים בן 5 קומות, בו 36 יחידות דיור בלבד, ששווק תחת השם "CINEMA TLV". ב-31 באוקטובר 2010 הוחל בהריסת בית הקולנוע, לשם הקמת בית המגורים במקומו.

## קישורים חיצוניים
* 
* 
* 
* 
* פרויקט "Cinema Tlv" באתר "ישר אדריכלים"
## הערות שוליים

תל אביב
קטגוריה:הצפון הישן
קטגוריה:תל אביב-יפו: מבנים שנהרסו
תל אביב
לה ספציה

**לה ספציה** (באיטלקית: **La Spezia**) היא עיר במחוז ליגוריה בצפון מערב איטליה ומשמשת כבירת נפת לה ספציה. העיר שוכנת על חוף מפרץ לה ספציה בין הערים ג'נובה ופיזה על חוף הים הליגורי והיא נחשבת כנקודת ההתחלה המזרחית של הריביירה האיטלקית. לה ספציה היא אחת מערי הנמל המסחרי והצבאי המרכזיות באיטליה. מהנמל יוצאות מעבור גם ספינות לכפרי צ'ינקווה טרה. בתחומה כמה ממפעלי הציוד הצבאי הגדולים במדינה.

## היסטוריה
התיישבות אנושית באזור העיר לה ספציה קיימת מאז העידן הפרהיסטורי. בתקופת האימפריה הרומית המרכז החשוב באזור היה בלוני (Luni) הסמוכה ללה ספציה.

החל מהמחצית השנייה של המאה ה-19 החלה תנופת התפתחות יוצאת דופן בתולדות העיר, זאת לאחר שהעיר הייתה למוקד בנייתו של הצי הגדול של בית סבויה. עם תום מלחמת העולם השנייה הפך נמל לה ספציה לנמל יציאה של ניצולי שואה עת הפליגו לארץ ישראל. בתקופה שבין שלהי 1945 לאביב 1948 הפליגו מנמל לה ספציה למעלה מ-23,000 יהודים בספינות מעפילים לישראל. בזכות תפקידו המרכזי של הנמל במפעל ההעפלה הוא זכה לכינוי "שער ציון".

בנוסף, שימשה מספנת לה ספציה להכשרת ספינות לקליטת מעפילים. בין הספינות שהתאמתן נעשתה במקום היו לקוממיות, כ"ט בנובמבר ודב הוז.

## ספורט
מועדון הכדורגל ספציה מגיע מהעיר ומשחק בסרייה ב'.

## ערים תאומות

* 
* 
* 

## ראו גם
*מדיניות "היד הקשה" ופרשת לה ספציה

## קישורים חיצוניים

* 
* 
*  עולי ספציה בחוף מבטחים, '''1946''', באתר ארכיון הסרטים הישראלי בסינמטק ירושלים 

קטגוריה:איטליה: ערי נמל
קטגוריה:איטליה: ערי חוף
קטגוריה:ליגוריה: ערים
קטגוריה:ההעפלה
קטגוריה:הים הליגורי: ערי נמל
אמנת האג להגנת נכסי תרבות בעת עימות מזוין

150px|ממוזער|שמאל|התמרור הקבוע באמנה לסימון נכסי תרבות
[250px|שמאל|ממוזער|שלט המוצב בסמוך לעיר העתיקה [צור (לבנון)|צור המכריז על האתר נכס תרבות הראוי להגנה על פי הוראות האמנה, מתחתיו התמרור הקבוע באמנה]]
**אמנת האג להגנת נכסי תרבות בעת עימות מזוין** (באנגלית: **Hague Convention for the Protection of Cultural Property in the Event of Armed Conflict**) היא אמנה אשר נחתמה בהאג שבהולנד, ב-14 במאי 1954 בעקבות הרס נרחב של נכסי תרבות ומורשת במהלך מלחמת העולם השנייה ומהווה את ההסכם הבינלאומי הראשון אשר נועד לשמירת מורשת תרבותית בעת מלחמה.

האמנה מתייחסת לנכסי מיטלטלין ונכסי דלא ניידי, כולל אתרים בעלי חשיבות אדריכלית, אמנותית או היסטורית, אתר ארכאולוגי, יצירות אמנות, כתבי יד, ספרים וחפצים אחרים בעלי משמעות אמנותית, היסטורית או ארכאולוגית, כמו גם אוספים מדעיים מכל הסוגים ללא קשר למקורם או לבעלות בהם.

המדינות החתומות על האמנה נהנות מרשת של למעלה מ-100 מדינות אשר התחייבו להפחית מנזקי התרבות שגורמים מאבקים מזוינים בעולם ולנקוט בצעדים מונעים כדי להגן לא רק בעת מעשי האיבה (כאשר פעולות כאלה בדרך כלל מאוחרות מדי), אלא בימות שלום, במספר דרכים:
* להגן ולכבד נכסי תרבות בעת עימותים מזוינים בינלאומיים ומקומיים;
* לשקול להוסיף אתרים לרשימה הבינלאומית של נכסי תרבות הנמצאים תחת הגנה מיוחדת ולהשיג הגנה לנכסים אלה;
* לשקול סימונם של מבנים חשובים ואתרים בעלי חשיבות תרבותית בתמרור הגנה מיוחד אשר נקבע במסגרת ההגנה;
* להקים יחידות מיוחדות אשר תפעלנה במסגרת הכוחות המזוינים ואשר תהיינה אחראיות להגנת נכסי תרבות;
* להטיל עונשים על הפרות של האמנה ולקדם את המודעות להוראות האמנה בציבור ובמגזרי אוכלוסייה מסוימים כגון אנשי מקצוע בתחום המורשת התרבותית, הצבא או רשויות אכיפת החוק.

מדינת ישראל חתומה על אמנת האג להגנת נכסי תרבות בעת עימות מזוין מאז 14 במאי 1954.

## קישורים חיצוניים

*נוסח אמנת האג להגנת נכסי תרבות בעת עימות מזוין 

האג להגנת נכסי תרבות בעת עימות מזוין
קטגוריה:תרבות
קטגוריה:1954
האג להגנת נכסי תרבות בעת עימות מזוין
האג להגנת נכסי תרבות בעת עימות מזוין
האג להגנת נכסי תרבות בעת עימות מזוין
האג להגנת נכסי תרבות בעת עימות מזוין
האג להגנת נכסי תרבות בעת עימות מזוין
האג להגנת נכסי תרבות בעת עימות מזוין
האג להגנת נכסי תרבות בעת עימות מזוין
נמל התעופה הנסיכה יוליאנה

**נמל התעופה הנסיכה יוליאנה** (**Princess Juliana International Airport**) הידוע גם בשם **נמל התעופה הבינלאומי סינט מארטן** (**Sint Maarten International Airport**) משרת את החלק ההולנדי של האי סן מרטן. הנמל קרוי על שמה של הנסיכה ההולנדית יוליאנה (לימים יוליאנה, מלכת הולנד) שביקרה באי ועברה דרך הנמל בשנת 1944.

## מאפיינים
שדה התעופה הוקם על רצועת יבשה צרה בין לגונת מפרץ סימסון לבין הים הקריבי, ונפתח בשנת 1942 כמנחת צבאי. בשנת 1943 החל לשמש גם לצורכי תעופה אזרחית. בשנת 1964 בוצע בו שיפוץ נרחב, וחלק ממתקניו הועבר לבניין חדש אשר הורחב ושופץ שוב בשנים 1985 ו-2001.

נמל התעופה משמש כבסיס למספר חברות תעופה מקומיות באיים הצמודים ולמרות אורכו הקצר של המסלול והגישה הבעייתית אליו, נוחתים בנמל גם מטוסים רחבי גוף כגון מטוס האיירבוס A340. ב-2016 הוסבו טיסות חברת KLM ההולנדית ממטוס הבואינג 747 לאיירבוס A330 ובכך הופסקו טיסות ה-747 לשדה התעופה. בשנת 2007 עברו בנמל 1,647,824 נוסעים ב-103,650 טיסות.

נמל התעופה יוליאנה הוא אחד ממוקדי המשיכה הבולטים לחובבי תעופה ולצלמי מטוסים מרחבי תבל, וזאת מכיוון שקצה מסלול הנחיתה מתחיל סמוך מאוד לחוף הים ומאפשר קרבה יוצאת דופן למטוסים בהתקרבם לנחיתה, וזוויות תצפית ייחודיות המשלבות את מראות התיירים על חוף הים הקריבי עם מטוסי נוסעים רחבי גוף המנמיכים טוס. ב-13 ביולי 2017, נהרגה תיירת מניו זילנד שצפתה בהמראה של בואינג 737. המוות נגרם עקב ההדף הרב מעוצמת המנועים בהמראה, היא נהדפה לקרקע ונחבלה בראשה, פציעה אשר הביאה למותה.

בספטמבר 2017 רשויות התעופה הכריזו כי נמל התעופה נהרס ויצא מכלל שימוש בשל סערת הוריקן אירמה. הנמל נפתח מחדש ב-10 באוקטובר 2017.

## גלריה

St-martin-juliana.ogv|מטוס נוחת בנמל
StMaartenApproach.jpg|הנמל ממטוס בגישה לנחיתה
Flight Schedule.jpg|שלט דמוי גלשן ועליו לוח זמנים של מטוסים נוחתים. ברקע נראה שלט המזהיר מפני הדף סילוני
PJIAirportSXM.jpg|בית הנתיבות ומגדל הפיקוח
KLM Boeing 747-400 landing SXM Coleman.jpg|מטוס KLM 747-400 בגישה לנחיתה מאמסטרדם
SXMDanger.jpg|שלט אזהרה על סכנת הדף אוויר ממטוסים נוחתים וממריאים


## ראו גם
* נמל התעופה הבינלאומי סקיאתוס

## קישורים חיצוניים

* 

## הערות שוליים

נסיכה יוליאנה
יוליאנה
קטגוריה:סנט מארטן
קטגוריה:הולנד: שדות תעופה
מחוז מרכז (משטרה)

[300px|שמאל|ממוזער|מפקדת מחוז המרכז ותחנת רמלה של משטרת ישראל (הבניין הוא [מצודות טגארט|מצודת טגארט ששימשה כמפקדת מחוז מרכז של הבריטים)]]
**מחוז המרכז** במשטרת ישראל אחראי על האזור המאוכלס ביותר במדינה, גוש דן והסביבה ומשתף פעולה עם מחוז תל אביב הסמוך אליו.

המחוז הוקם ב-1954 כשקודם לכן נפת השפלה הייתה תחת פיקוד מחוז ירושלים וחלקים אחרים שלו היו תחת פיקוד מחוז תל אביב. מטה המחוז שכן במצודת טגארט ברמלה, שקודם לכן שימשה את משטרת רמלה.

בשנת 1958 בוצע ארגון מחדש במשטרה, והמחוז אוחד לתוך מחוז ירושלים, שהיה למחוז דרום. המחוז הוקם מחדש כמחוז עצמאי בשנת 1981.

## מרחבים ויחידות
* מרחב שרון:
** תחנת נתניה
** תחנת קדמה טייבה
** תחנת כפר סבא
** תחנת שדות, ממוקמת בקדימה-צורן
** תחנת פתח תקווה 
** תחנת ראש העין
** תחנת כפר קאסם
** תחנת  טירה
* מרחב שפלה
** תחנת רחובות
** נקודת נס ציונה
** תחנת ראשון לציון
** תחנת רמלה
** תחנת לוד
** תחנת מודיעין
** תחנת יבנה
** נקודת גדרה
* מרחב נתב"ג
* ימ"ר מרכז
** מפלג תשאול
** מפלג בילוש
** מפלג מודיעין

## מפקדי המחוז

## קישורים חיצוניים
* 
*מחוז המרכז של המשטרה

## הערות שוליים

מרכז
*
מיטלטלין

**מיטלטלין** הם כל רכוש  מוחשי שניתן לניידו, זאת בניגוד למקרקעין (קרקע וכל המחובר אליה) שהם נכסים שלא ניתן לניידם (נכסי דלא ניידי – נדל"ן). מיטלטלין הם אותם עצמים שאינם נמכרים יחד עם מכירת קרקע - כך למשל, עדר הרועה על חלקת קרקע לא יימכר בעת מכירת החלקה, זאת בניגוד לעצים הנטועים בה והבתים הבנויים עליה. מכאן גם מקורו של המונח הנפוץ במשפט המקובל למיטלטלין: "שאטלס" (chattels) מצרפתית עתיקה "ראש בקר" (chatel).

מיטלטלין כוללים מגוון גדול של סוגי רכוש מוחשי הניתן לניוד, כך למשל ריהוט, ביגוד, תכשיטים, חפצי אומנות, כתבי יד, וכל תכולה של בית. סוגי מיטלטלין מסוימים מחייבים רישום זכויות לצורך הוכחת בעלות ולצורך מכירה, כך למשל כלי רכב וכלי ירייה. עם זאת, רוב סוגי המיטלטלין אינם מחייבים רישום בעלות וקיימת הנחה (הניתנת להפרכה) כי כל המיטלטלין שמחזיק אדם הוא בבעלותו.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:רכוש
היחידה הארצית לחקירות הונאה

**היחידה הארצית לחקירות הונאה** (יאח"ה) היא יחידה בתוך להב 433 העוסקת במאבק בשחיתות ציבורית, הונאות כלכליות רחבות היקף, ופרשיות מיוחדות שבחרו ראש אגף החקירות והמודיעין או פרקליט המדינה, וכן היועץ המשפטי לממשלה, להעביר לטיפולה. היחידה שוכנת בלוד, ושלוחותיה ממוקמות בחיפה ובבאר שבע.

יאח"ה נוסדה ב־1974 בהשראת יחידות מיוחדות של ה־FBI. היקפן של עבירות צווארון לבן התרחב בעקבות מלחמת יום הכיפורים, ומטרתה הרשמית של היחידה הייתה להיאבק בעבירות כלכליות שעברו אזרחים. חוקר השחיתות דורון נבות הגדיר את יאח"ה גוף החקירה החשוב ביותר במשטרת ישראל בפרט וברשויות השלטון במדינה בכלל, אך טען שהיא סובלת ממחסור באמצעים, במשאבים ובתקציב. לדבריו הקמתה לא לוותה בדיונים מעמיקים. היא לא נתפסה כאירוע חשוב בעיניו של שר המשטרה באותם ימים, שלמה הלל, וזה לא שיער כי עד מהרה היא תחל לחקור פוליטיקאים.

## מבנה
*מפלג חקירות כלכליות
*מפלג חקירות א'
*מפלג חקירות ב'
*מפלג חקירות ג׳
*מפלג מודיעין ובילוש
*שלוחת יאח"ה צפון
*שלוחת יאח"ה דרום

## ראשי יאח"ה

## הערות שוליים

קטגוריה:להב 433
קטגוריה:ארגוני מאבק בפשעים כלכליים
וורן קילואה

**וורן דניאלס קילואה** (באנגלית: **Warren Daniels Kealoha**;  3 במרץ 1903 – 8 בספטמבר 1972) היה שחיין אמריקאי. פעמיים ברציפות אלוף אולימפי ושיאן עולם במשך 6 שנים שהתמחה בסגנון גב.

## ביוגרפיה
קילואה נולד בהונולולו, הוואי. 

באולימפיאדת אנטוורפן (1920) היה קילואה השחיין הצעיר במשלחת האמריקאית וזכה במדליית זהב במשחה ל-100 מטר גב בתוצאה של 1:15.2 דקות, לפני בן ארצו ריימונד קג'ריס (1:16.8 דקות) וז'ראר בליץ היהודי מבלגיה (1:19.0 דקות). בשלב חצי הגמר השני הוא שיפר את השיא האולימפי שקבע קג'ריס במשחה הראשון (1:17.8 דקות) וקבע שיא עולם חדש של 1:14.8 דקות. בכך הוא שבר שיא של אוטו פאר בן שמונה שנים. באותם משחקים אולימפיים השתתף פואה קילואה שזכה בשתי מדליות, זהב וכסף, אך לשניים אין קשר משפחתי. 

בתחרות שחייה שנערכה בהונולולו באפריל 1924 קבע קילואה במשחה ל-100 מטר גב שיא עולם חדש של 1:12.4 דקות. 

באולימפיאדת פריז (1924) הגן קילואה על תוארו. הוא זכה במדליית זהב במשחה ל-100 מטר גב בשיא אולימפי חדש של 1:13.2 דקות, לפני בן ארצו פול ווייט (1:15.4 דקות) וקארוי ברטה מהונגריה (1:17.8 דקות). בשלב המוקדמות הוא קבע שיא אולימפי חדש של 1:13.2 דקות.

בתחרות שחייה שנערכה בהונולולו בשנת 1926 קבע קילואה את שיאו העולמי האחרון במשחה ל-100 מטר גב. שיא זה החזיק מעמד יום אחד בלבד ונשבר על ידי וולטר לופר במסגרת מסע תחרויות שחייה באירופה שנמשך 23 ימים ב-21 ערים, קילואה ניצח בכל התחרויות פרט לאחת וקבע 4 שיאי עולם חדשים.

קילואה התקשה יותר להגיע לתחרויות מאשר לנצח אותן ולא הצליח להתברג בפעם השלישית למשלחת האמריקאית והפעם לאולימפיאדת אמסטרדם (1928). "זה לא היה קל עבור שחיינים מהוואי להגיע לאולימפיאדה באותם ימים," אמר קילואה, "אולי היה לי סיכוי להגיע לאולימפיאדה השלישית שלי בשנת 1928". "היינו צריכים לשבור שיא עולמי לפני שהם יכלו להרשות לעצמם לשלוח אותנו אל היבשת", הוא אמר, "ואז כשהגענו בסירות בחוסר כושר, היינו צריכים לנצח את כל המשתתפים בחוף המערבי, בשיקגו, ושוב בניו יורק לפני שסוף סוף נבחרנו למשלחת האולימפית."

## תארים
* בשנת 1968 זכה קילואה להכלל בהיכל התהילה הבינלאומי של השחייה.

## ראו גם

## קישורים חיצוניים

* וורן קילואה , באתר *sports123* 

## הערות שוליים

קטגוריה:אמריקאים ילידי הוואי
קטגוריה:הונולולו: אישים
קטגוריה:שחייני גב אמריקאים
קטגוריה:שחיינים באולימפיאדת אנטוורפן (1920)
קטגוריה:שחיינים באולימפיאדת פריז (1924)
קטגוריה:אלופים אולימפיים אמריקאים: שחייה
קטגוריה:שיאני עולם אמריקאים: שחייה
קטגוריה:הוואי: שחיינים
קטגוריה:אמריקאים שנולדו ב-1903
קטגוריה:אמריקאים שנפטרו ב-1972
יורם ירוחמי

**יורם ירוחמי** (נולד ב-1 באפריל 1952) הוא זמר עבר ישראלי, אשר ידוע בעיקר בשל חברותו בשלישיית "הנשמות הטהורות". היה מנהל יחידת הביקורת של הפיקוח על הבנקים בתחום איסור הלבנת הון, בבנק ישראל.

## קורות חיים
ירוחמי נולד ב-1951. בצבא שירת בצוות הווי הנדסה קרבית, שם שירת עם נתן כהן. השניים צירפו את נאוה ברוכין לשלישייה, שהוציאה אלבום אחד ב-1974. לפני כן, גויסה הלהקה למילואים בתקופת מלחמת יום הכיפורים. שירות מילואים ממושך זה יצר מתיחויות בין חברי הלהקה, ובסופו של דבר, ירוחמי לא השתתף בהקלטת אחד השירים המפורסמים ביותר של הלהקה, "ברחוב הנשמות הטהורות", כיוון שהיה חולה באותו יום ואת מקומו מילא מתי כספי.

לאחר פרישתו מעולם הבמה, למד כלכלה באוניברסיטה והצטרף לבנק ישראל שבו עבד עד לפרישתו בשנת 2012. בתחילה כיהן במחלקת המלוות. בשנים האחרונות של עבודתו בבנק כיהן ירוחמי כמנהל יחידת הביקורת של הפיקוח על הבנקים בתחום איסור הלבנת הון.

הוא אב לשלושה ומתגורר ברעננה.

## קישורים חיצוניים

## הערות שוליים

קטגוריה:זמרים ישראלים
קטגוריה:חברי צוות הווי הנדסה קרבית
קטגוריה:עובדי בנק ישראל
קטגוריה:רעננה: אישים
קטגוריה:ישראלים שנולדו ב-1952
שועל (שבט)

[שמאל|ממוזער|250px|[פנק.]]
**שוּעל** (שם מדעי: Vulpini) הוא שבט טקסונומי של יונקים טורפים ממשפחת הכלביים. בשבט זה 3 סוגים של שועלים: הסוג שועל המכיל 12 מינים של שועלים אמיתיים, ו-2 סוגים אחרים של דמויי-שועל: הסוג שועל-רקון ובו 2 מינים, והסוג בעל המין היחיד שועל אוזנן.

הדמיון עליו מבוסס שבט טקסונומי זה, על אף שוני גנטי בין הסוגים השונים, הוא במבנה מערכת השיניים ובסיס הגולגולת.

קיימים מספר סוגי כלביים אחרים המכונים שועלים, כולם דמויי-שועל שאינם שועלים אמיתיים, והם אינם קרובים טקסונומית לשבט, ביניהם: שועל אפור, שועל זאבי, שועל הסרטנים, שועל דרום-אמריקאי ושועל קטן-אוזן.

## מיון
* סוג שועל (*Vulpes*)
** מין שועל החולות (*Vulpes rueppelli*)
** מין פנק (*Vulpes zerda*)
** מין שועל מצוי (*Vulpes vulpes*)
** מין שועל הכף (*Vulpes chama*)
** מין שועל צוקים (*Vulpes cana*)
** מין שועל קורסאקי (*Vulpes corsac*)
** מין שועל שלג (*Vulpes lagopus*)
** מין שועל מקרוטיס (*Vulpes macrotis*)
** מין שועל מהיר (*Vulpes velox*)
** מין שועל חיוור (*Vulpes pallida*)
** מין שועל בנגלי (*Vulpes bengalensis*)
** מין שועל חול טיבטי (*Vulpes ferrilata*)
* סוג שועל-רקון (*Nyctereutes*)
** מין שועל-רקון מצוי (*Nyctereutes procyonoides*)
** מין שועל-רקון יפני (*Nyctereutes viverrinus*)
* סוג ומין יחיד שועל אוזנן (*Otocyon megalotis*)

## ראו גם
* שועל (סוג)
* שועל

## קישורים חיצוניים

קטגוריה:בעלי חיים שתוארו ב-1832
קטגוריה:טקסונים שתוארו בידי כריסטיאן גוטפריד אהרנברג
קטגוריה:כלביים
קטגוריה:בעלי חיים בתנ"ך
Tri-Angle

***Tri-Angle*** הוא אלבום הבכורה של להקת הבנים הקוריאנית TVXQ. האלבום יצא ב-13 באוקטובר 2004 וזכה להצלחה רבה, עם מכירת 242,580 עותקים, מה שהביא לו את התואר האלבום השמיני הנמכר של השנה.

## רשימת שירים
# 믿어요 ("מאמין")
# Thanks to
# Tri-Angle feat. BoA and The Trax
# 내 여자친구가 되어줄래? ("רוצה להיות חברה שלי?")
# Whatever they say (גרסת א-קאפלה)
# Million men
# 지금처럼 ("כמו עכשיו")
# I Never Let Go
# 꼬마야 ("ילדה")
# 넌 언제나 ("את תמיד")
# Hug
# My little princess
# The way U are
# Tri-Angle

## סינגלים

## קישורים חיצוניים

## הערות שוליים

קטגוריה:אלבומי בכורה מ-2004
קטגוריה:אלבומים בקוריאנית
קטגוריה:אלבומי TVXQ
המועצה הלאומית למניעת תאונות

[ממוזער|[סמליל המועצה]]
**המועצה הלאומית למניעת תאונות** הייתה גוף ממשלתי ואחר כך ארגון פרטי שמתקיים מתרומות ועוסק בהדרכה, בהסברה ובהעברת השתלמויות לנהגים כדי לנסות להפחית את מספר תאונות הדרכים בישראל.

בשנות ה-90 היא שימשה כגוף חוץ-ממסדי שפעל להדרכת הציבור ועסק בהפעלת מתנדבים בכל הקשור להגברת הבטיחות בדרכים. מקום מושבה היה ב"מכללת תלפיות" ברחוב הזרם בתל אביב.

## היסטוריה
המועצה הלאומית למניעת תאונות הוקמה במרץ 1954 על ידי השופט השלמה הלמוט לובנברג ועורך הדין יעקב סלומון, וביוזמת שר התחבורה יוסף ספיר, בטקס חגיגי בו השתתפו נשיא המדינה, יצחק בן-צבי, יושב ראש הכנסת, יוסף שפרינצק, הרב הראשי הרצוג, שרים ואישי ציבור.

המועצה הוקמה כחברה ללא הון מניות, שפועלת כמוסד ללא כוונת רווח, ונציגי הממשלה היו חברים במוסדות המנהלים של המועצה. מטרותיה העיקריות של המועצה, לפי תזכירה ולפי פרסומיה, היו לשמש ארגון גג למתנדבים בתחום המלחמה בתאונות הדרכים, תוך ניסיון לניצול פוטנציאל ההתנדבות, הגברת המודעות והדרכת הציבור בנושא.

בשנת 1985 החליט משרד התחבורה לשדרג את הקורסים לנהיגה נכונה לעברייני תנועה והקימה עם המועצה הלאומית למניעת תאונות את "המכון הארצי להכשרת נהגים". עובדי מחלקת ההדרכה של המועצה הועברו למכון שהתחיל לעבוד עצמאית, בהתחלה בירושלים לאחר מכן ברח' הזרם בתל אביב. מבקרת המדינה מרים בן-פורת כתבה בדו"ח על המועצה כי המכון אינו ישות משפטית עצמאית אלא יחידה של המועצה. בשנים הראשונות קיבלו העובדים שכר גבוה באופן חריג, שהורד בעקבות דו"ח של מבקרת המדינה.

המועצה פעלה במתכונת זו עד שנת 2000, אז הופרטה והפכה לגוף פרטי הממומן מתרומות. הסיבה לכך הייתה בעיקר בשל הקמתה של הרשות הלאומית לבטיחות בדרכים, שהוקמה מתוקף חוק המאבק הלאומי בתאונות דרכים, התשנ"ז - 1997. הרשות עסקה בנושאים שחפפו לאלו של המועצה, והביאה לכפילות ולאי נחיצותה של המועצה, ולטענת מבקר המדינה, לפגיעה במאבק בתאונות הדרכים.

## פעילויותיה של המועצה
במהלך שנותיה, פעלה המועצה בכמה מישורים עיקריים:

* בבתי ספר - במסגרת "משמרות הזה"ב" (או "משמרות הבטיחות"), בהדרכת תלמידים ובהשתלמויות למורים, ובהקמת מגרשי הדרכה, שהם דגם מוקטן של סביבת הכביש, הכולל תמרורים, רמזורים וכלי רכב.
* עידוד נהיגה בטוחה תחת עריכת תחרות "נהג זהיר" - בה לוקחים על עצמם המשתתפים התחייבות לנהיגה זהירה.
* ארגון "משקיפי התנועה" - ארגון מתנדבים שסייע למשטרה במלחמתה בעבירות התעבורה, ועזר למועצה בפעילויותיה לחינוך הציבור לנהיגה נכונה. מתנדבי הארגון היו מדווחים למועצה על עברייני תנועה מחד, ונהגים זהירים מאידך, כדי שזו תשלח אליהם מכתבי אזהרה או שבח בהתאם להתנהגותם על הכביש.

המועצה הייתה שותפה להפקת רבות מהתוכניות להקניית זהירות בדרכים, ששודרו בטלוויזיה החינוכית.

ב-1993 זכתה המועצה בפרס יושב-ראש הכנסת לאיכות החיים.

## ביקורת
בדוח של מבקר המדינה משנת 1995 נמצא שמדובר בגוף החשוד כפועל על פי שיקולים פוליטיים ואשר חבריו מקבלים כספים הרשומים למעשה כפעילות.

בשנת 2016 המועצה עצמה לא מופיעה יותר כארגון מוכר באתר רשם העמותות אך אגודת ידידי המועצה הלאומית למניעת תאונות עדיין רשומה. היא לא פרסמה מסמכים לגבי פעילותה, ואין לה אישורים נוספים. עמותה זו מופעלת מתוך משרדי עו"ד פורת.

## ראו גם
* הרשות הלאומית לבטיחות בדרכים

## קישורים חיצוניים
* אתר המועצה הלאומית למניעת תאונות, גרסת ארכיון, 23 באוקטובר 2007
*  סרטון הסברה של המועצה הלאומית למניעת תאונות, יומני כרמל פברואר 1955
* 

## הערות שוליים

קטגוריה:ישראל: ארגוני בטיחות בתחבורה
קטגוריה:זוכי פרס יו"ר הכנסת
מכונים אחדים למחקר מתקדם

**מכונים אחדים למחקר מתקדם** (באנגלית: **SIAS - Some Institutes for Advanced Study**) הוא ארגון של עשרה מכונים למחקר מתקדם, שהוקמו ופועלים, בווריאציות שונות, על פי עקרונות פעולתו של המכון למחקר מתקדם שבפרינסטון, ניו ג'רזי, הנמנה עם חברי הארגון. 

מכוני המחקר החברים ב-SIAS הוקמו במפורש על מנת ללכת בעקבות המודל של המכון בפרינסטון, ולשים דגש על אירוח חוקרים לתקופה של שנה. הארגון קבע תנאים אחדים לקבלת מכון כחבר חדש בו:
* על המכון להיות במובהק מכון מחקר מתקדם, במשמעות של מחויבות לסטנדרטים גבוהים של מחקר.
* על המכון להציע תוכנית נאותה לקבלת עמיתי מחקר, כזו שבה כל מועמד יעבור הערכה יסודית, ולא רק יצורף לקבוצת מחקר העוסקת בנושא מסוים.
* על המכון להתבסס על מימון יציב, שיבטיח את המשך פעולתו בעתיד.
* על המכון להיות חלק ממערכת אקדמית, אבל ליהנות מעצמאות ולא להיות מוכוון באופן צר על ידי אוניברסיטה אחת או על ידי גוף עסקי או משרד ממשלתי. 

## חברי SIAS
**מכוני מחקר ב[[ארצות הברית]]**:
* המכון למחקר מתקדם שבפרינסטון, ניו ג'רזי.
* המרכז למחקר מתקדם במדעי ההתנהגות, באוניברסיטת סטנפורד. זהו החבר השני, מבחינת ותקו, ב-SIAS. המרכז הוקם כמכון מחקר עצמאי לאחר מלחמת העולם השנייה והוא ממומן על ידי קרן פורד. כעת הוא חלק מאוניברסיטת סטנפורד.
* המרכז הלאומי למדעי הרוח, בקרוליינה הצפונית. 
* מכון רדקליף למחקר מתקדם, באוניברסיטת הרווארד.
* מועצת המחקר למדעי החברה.
* קרן ראסל סייג' בניו יורק.

**מכוני מחקר מחוץ ל[[ארצות הברית]]**:
* קולגיום בודפשט, בבודפשט שבהונגריה.
* המכון ההולנדי למחקר מתקדם, בואסנר שבהולנד.
* הקולגיום השוודי למחקר מתקדם במדעי החברה, באופסלה שבשוודיה.
* המכון למחקר מתקדם, בווינה שבאוסטריה.
* המכון למחקר מתקדם, בברלין שבגרמניה.
* המכון הישראלי ללימודים מתקדמים באוניברסיטה העברית בירושלים.
* המכון ללימודים ומחקר מתקדמים, בלוגאנו שבשווייץ.
* מכון נאנט ללימודים מתקדמים, בנאנט שבצרפת.
* מכון סטלנבוש ללימודים מתקדמים, בסטלנבוש שבדרום אפריקה.

## קישורים חיצוניים

* Björn Wittrock, Institutes for Advanced Study: Ideas, Histories, Rationales, University of Helsinki 2002. 
* Geoffrey G. Harpham, The National Humanities Center as an Institute for Advanced Study


קטגוריה:מכוני מחקר
המלחמה הסורית הרביעית

**המלחמה הסורית הרביעית** הייתה המלחמה הרביעית שפרצה בין בית סלאוקוס לבית תלמי על השליטה בקוילה סוריה והתרחשה בין השנים 219 לפני הספירה ל-217 לפני הספירה.

## רקע

בשנת 219 לפנה"ס, הכריז אנטיוכוס השלישי על מלחמה נוספת עם מצרים התלמיית. ההחלטה לפתוח במלחמה זו, המכונה "המלחמה הסורית הרביעית", נתגבשה לאחר שבחצר אנטיוכוס נוצר הרושם כי תלמי עומד מאחורי אכאיוס, דודו של אנטיוכוס, אשר הכריז עצמו למלך על הטריטוריות של האימפריה הסלאוקית באסיה הקטנה (טורקיה של ימינו) ושאף להילחם באנטיוכוס על השליטה באימפריה.

אנטיוכוס שאף להחזיר לעצמו את השליטה בחלקים שאבדו לאימפריה מימי שלטונו של סלאוקוס הראשון. הוא ביקש לנצל את חולשתה של מצרים, שנבעה מאי שקט ציבורי ומבעיות בחילופי השלטון התלמיי. 

## מסע כיבושים

אנטיוכוס כבש בחזרה את עיר הנמל סלאוקיה וכן ערים בארץ ישראל ובעבר הירדן המזרחי. במטרה למשוך זמן בו יוכלו המצרים לארגן צבא מתאים למאבק באנטיוכוס, הם החלו בדיוני סרק על הסכם בין הצדדים, תוך העמדת פנים כי בכוונתם להתפשר עם אנטיוכוס. בו אימנו המצרים כ-20,000 ילידים מצרים לשירות במערך הפלנקס בצבא תלמי.

## קרב רפיח

בקיץ 217 לפנה"ס, כאשר אנטיוכוס השלישי עוד עסוק בכיבושיו בארץ ישראל, נודע לו על צבאו של תלמי הרביעי, המתעתד להילחם בו, והוא נזדרז לאסוף את צבאו והציבו מול צבאו של תלמי בקרב רפיח. הקרב נערך ביום ה-22 ביוני 217 לפנה"ס, ליד העיר רפיח, ובעקבותיו זכו המצרים לשוב ולשלוט על קוילה-סוריה. אנטיוכוס נחל מפלה קשה שגרמה לו לאבד את כל הישגיו עד כה, והוא נסוג צפונה ללבנון. 

## לקריאה נוספת
* בצלאל בר-כוכבא, "המלחמות הסוריות" - מלחמת מאה השנים בין המעצמות הגדולות על גורל דרום סוריה וארץ ישראל: 200-301  לפנה"ס, **זירת קרב - קרבות הכרעה בארץ-ישראל**, 2007 (תשסז), עמ' 61-86

סורית 04
קטגוריה:הממלכה הסלאוקית
קטגוריה:מצרים התלמיית
המלחמה הסורית החמישית

**המלחמה הסורית החמישית** הייתה המלחמה החמישית שפרצה בין בית סלאוקוס לבית תלמי על השליטה בקוילה-סוריה, והתרחשה בין השנים 202 לפני הספירה ל-195 לפני הספירה. 

## רקע

ב-205/204 לפנה"ס עלה תלמי החמישי, והוא רק בן 5, על כיסא המלכות במצרים. עלייתו לוותה באי יציבות והעוצר שהשתלט על הממלכה לא היה מוכשר לנהלה. אנטיוכוס השלישי מלך הממלכה הסלאוקית ראה את חולשת השלטון במצרים כהזדמנות להתפשטות טריטוריאלית והוא כרת ברית סודית עם פיליפוס החמישי לחלוקת ממלכת תלמי מתוך כוונה לנצל את החולשה של הנהגת מצרים כדי לכובשה ולחלקה בין שתי הממלכות.

בהתאם להסכם פלש אנטיוכוס לקוילה-סוריה ופיליפוס פלש לאיים הקיקלאדיים ולמספר ערים בתראקיה שהיו כפופות לשלטון התלמיים. שריו של תלמי הבינו את הסכנה הנשקפת לממלכה ושהם לא יוכלו להודפה בכוחות עצמם, לכן הם ביקשו את עזרתה של הרפובליקה הרומית שנענתה לבקשת העזרה וששלחה משלחת בראשות מרקוס אמיליוס לפידוס למצרים.

## קרב בניאס

אנטיוכוס הצליח להביס את הכוחות התלמיים בקרב בניאס ליד מקורות נהר הירדן ולהשתלט על לבנון וארץ ישראל, בנוסף הוא כבש מספר ערים בקיליקיה וליקיה שהיו כפופות למצרים. בתגובה פנו יועציו של תלמי בבקשת עזרה מהרומאים ואלו שיגרו משלחת בראשותו של מרקוס אמיליוס לפידוס והוא דרש הפסקה של המלחמה. כתוצאה מחששו מהתערבות רומאית הגיע אנטיוכוס להסכם שלום עם תלמי בשנת 199 לפנה"ס. לפי הסכם השלום תלמי יתחתן עם קלאופטרה בת אנטיוכוס וכחלק מהסדר הנישואים יקבל את ארץ ישראל ולבנון כנדוניה מצד אבי הכלה. הנישואים נערכו בשנת 193 לפנה"ס, אולם בסופו של דבר אנטיוכוס לא עמד בהסכם וסירב להחזיר את השטחים למצרים.

## לקריאה נוספת
* בר-כוכבא, בצלאל, "המלחמות הסוריות" - מלחמת מאה השנים בין המעצמות הגדולות על גורל דרום סוריה וארץ ישראל: 200-301 לפנה"ס, **זירת קרב - קרבות הכרעה בארץ-ישראל**, 2007 (תשסז), עמ' 61–86

סורית 05
קטגוריה:הממלכה הסלאוקית
קטגוריה:מצרים התלמיית
Rising Sun

***Rising Sun*** (בעברית: "**שמש זורחת**") הוא האלבום השני של להקת הבנים הקוריאנית TVXQ. האלבום יצא ב-12 בספטמבר 2005, ומכר כ-293,094 עותקים, מה שהביא לו את התואר האלבום הרביעי הנמכר ביותר בשנת 2005.

## הישגים

* שנת 2007 בקוריאה צוינה כשנת "בצורת" במוזיקה עקב מכירות מועטות, אך האלבום הגיע לדירוג 100 האלבומים המצליחים בקוריאה לשנת 2007, למרות יציאתו ב-2005, וזכה לתואר האלבום ה"ישן" הכי נמכר ב-2007.

* באפריל 2009 שיר הנושא של האלבום, Rising Sun, הופיע בפסקול הסרט מהיר ועצבני.

## רשימת שירים
# Tonight
# Beautiful Life
# Rising Sun
# Unforgettable
# Love Is Never Gone
# Love After Love
# Dangerous Mind
# One
# Love Is...
# Free Your Mind feat. The Trax
# Love Is All I Need
# Always There…
## קישורים חיצוניים

## הערות שוליים

קטגוריה:אלבומים בקוריאנית
קטגוריה:אלבומי TVXQ
אוסטו דה בומאנייר

**אוסטו דה בומאנייר** (**Oustau de Baumaniere**) היא מסעדה ורלה א שאטו בפרובאנס, צרפת.

אוסטו דה בומאנייר שוכנת בעמק למרגלות הכפר בו-דה-פרובנס. מייסד המקום הוא אנדרה תוויליה ב-1945. הוא המציא את הרלה א שאטו, מלון בוטיק מפואר ובו מסעדה מעולה הממוקמים בחיק הטבע. עד אז העשירים בצרפת לנו בבתי מלון יוקרתיים כששהו בערים הגדולות וכששהו בפנים הארץ דרו באכסניות זולות.

אוסטו פירושו הוא בית כפרי בפרובנסאלית והוא מונה 22 חדרים, שוכן בבניין שהוקם במאה ה-16 ומביט על אגם ואקארס. בסמוך אליו ארמון עם גן ורדים ובצידו בית כפרי עם בריכה, ששייכים אף הם לאוסטו דה בומאנייר. 

אנדרה תווילייה  נולד בשלהי המאה ה-19 בשאמברי, בירת סאבואה. משמת אביו בילדותו פתחה אמו ביסטרו על מנת לפרנס את משפחתה. תווילייה היה סוכן ביטוח מצליח ובגיל 50 החליט להיות טבח, במשך 24 עמד בראש עיריית לה-בו. בשנים 1990-1954 החזיקה המסעדה בשלושה כוכבים במדריך מישלן האדום והיווה אבן שואבת לבעלי המאה, משפחות המלוכה, אנשי תעשיית הסרטים, ספורטאים, מוזיקאים ואמנים. תווילייה הלך לעולמו ב-1993.

תווילייה מכר בעבר  מותגים שונים, כולל שמפניה, תחת השם "בומאנייר" (ובכך ממשיך נכדו) ובכך היה חלוץ ושפים אחרים באו בעקבותיו. הוא פתח גם את לה קאברו ד'אור (Le Cabro d'Or; בפרובנסאלית: עז הזהב) המרוחק כמה מאות מטרים מאוסטו. זהו מלון ובו מסעדה המפוארים פחות מאוסטו וצמודים אליו גן ירק ובריכה, הכולל 31 דירות וחדרים.

נכדו של תווילייה הוא ז'אן-אנדרה שאריאל, הבעלים הנוכחי של המסעדה והמלון. ב-1967 סיים ללמוד בבית ספר למסחר בפריז, הוא התלמד אצל האחים טרואגרו, אלן שאפל והאברלן. 

ב-1990 נטל את המושכות במטבח ובאותה שנה המסעדה ירדה לשני כוכבים במישלן. בשנת 2005 התמנה לתפקיד השף המבצע של אוסטו, סילבסטר וחיד, פקיסטני במוצאו שגדל בצרפת, שהתלמד אצל תיירי מרקס בבורדו ואלן דיקאס בניו יורק ויוצר מטבח ים-תיכוני יצירתי, אך עם זאת נאמן למסורת; אחיו הוא שף הקינוחים. בתו של שאריאל, מארי, שהתלמדה בטובות במסעדות אירופה, ובין היתר בדל פסקטורה, היא סגנית השף. תפריט היין של המסעדה כולל 2500 סוגי יינות והוא מכיל 100,000 בקבוקי יין. כיום (2011) מחזיקה המסעדה בשני כוכבי מישלן וב-17 נקודות בגו מיו. היא כלולה במדריך השולחנות הגדולים בעולם.

שאריאל הרחיב את עסקי סבו. ב-1988 הקים שאריאל את היקב שאטו רומאנן בפרובאנס ולבסוף נמכר היקב לשאטו מונרוז מבורדו. כיום הוא שותף ביקב קטן ומייצר יין אדום ויין רוזה. אשתו, ז'נבייב, היא המעצבת את כל נכסיו ושותפה עמו בניהולם. שאריאל רכש גם את הרלה א שאטו לה פריירה, בווילנב-לז-אוויניון. הוא הקים ספא בלה קאברו. בכפר קרב, מוסטו, פתח ביסטרו, בעיירה מונטלימאר, בצפון-מערב פרובאנס, הקים בראסרי. בחברת דומן דה בומאנייר, בבעלותו של שאריאל, עובדים 200  אנשים והיא כוללת 3 רלה א שאטו.

## לקריאה נוספת

* אביטל ענבר, **התענוגות של פרובאנס**, מדריכי התענוגות הוצאה לאור, עמ' 179-172.

* אביטל ענבר,** ESPRESSO TIMES**, גיליון 4, אפריל-מאי 2010, עמ' 52-46.


* Michael Steinberger, **Au Revoir to All That: The Rise and Fall of French Cuisine**, Bloomsbury Publishing PLC, 2010; pp. 212-218.


## קישורים חיצוניים
* 
* אוסטו דה בומאנייר באתר dininginfrance
* אוסטו דה בומאנייר במדריך השולחנות הגדולים בעולם
קטגוריה:שפים צרפתים
קטגוריה:צרפת: מסעדות
קטגוריה:פרובאנס-אלפ-קוט ד'אזור
זכויות שאינן מקנות שליטה

בתחום החשבונאות, **זכויות שאינן מקנות שליטה** (באנגלית: **non-controlling interest**) או **זכויות מיעוט**, הוא סעיף מאזני בדוחות הכספיים המאוחדים של קבוצת חברות בהן קיימת חברה אם השולטת בחברת בת, אחת או יותר. סעיף זה מייצג את חלקם של בעלי מניות חיצוניים, המחזיקים במניות של חברה בת, בנכסים ובהתחייבויות של החברה בת.

הואיל ומבחינה חשבונאית, השליטה בחברה בת אינה חייבת להיות מוחלטת (החזקה של 100% ממניות חברה הבת), ייתכן שחלק ממניות החברה בת מוחזקות על ידי בעלי מניות חיצוניים (המכונים "מיעוט"). התפיסה של התקינה החשבונאית הבינלאומית במקרים אלו היא לראות בחברה בת כאילו נרכשה על ידי החברה אם ועל ידי בעלי המניות החיצוניים יחדיו. לפיכך, הנכסים וההתחייבויות של החברה בת מוצגים בערכם המלא בדוחותיה הכספיים של החברה אם, כאילו נרכשו כל מניותיה על ידי החברה אם. ואולם, הואיל ולא כל הנכסים וההתחייבויות של החברה בת מיוחסות לחברה אם (שכן היא אינה מחזיקה ב-100% ממניותיה), על החברה להציג את "התחייבויותיה" לבעלי זכויות המיעוט בגין נכסים והתחייבויות אלו. סעיף זה מוצג במסגרת ההון העצמי של החברה אם, ובהתאם הוא בא לידי ביטוי הן במאזן המאוחד (או בביאור מתאים) והן בדוח על השינויים בהון העצמי המאוחד.

יש לציין כי שיתוף בעלי מניות המיעוט בהחזקת החברה נעשה בדוחות הכספיים המאוחדים בלבד ולא בדוחות הסולו (דוחות של כל חברה בנפרד מתוך התאגיד המוחזק). לפיכך, בדוחות הסולו של חברת האם תוצג ההשקעה בחברת הבת לפי שיטת המדידה הנהוגה על ידי הנהלת חברת האם, כלומר בשיטת העלות או לפי IFRS 9, ולא יינתן ביטוי לזכויות שאינן מקנות שליטה.

חברה אם המחזיקה 100% ממניות החברה בת, לא תציג סעיף זכויות שאינן מקנות שליטה בדוחותיה הכספיים, אלא במקרים חריגים.

במקרים הפשוטים, הסעיף מחושב על ידי הכפלת ההון העצמי של החברה בת בשיעור ההחזקה של המיעוט. במקרים אחרים, יתרת הסעיף עשויה לכלול פריטים נוספים, כדלהלן:
* התקינה הבינלאומית מאפשרת לחברה לשתף את המיעוט במוניטין החברה בת. לכן, אם מדיניות החברה היא שיתוף במוניטין, יש להוסיף את חלקה.
* עסקאות בין-חברתיות בין החברה אם לחברה בת עשויות להשפיע על הרווח המאוחד ועל חלקם של בעלי זכויות המיעוט.
* יש להתחשב בחלקם של המיעוט בהפחתת עודפי עלות בגין נכסים והתחייבויות שערכם בספרי החברה אם שונה מערכם בספרי החברה בת, נכון ליום השגת השליטה.

## ראו גם

קטגוריה:חשבונאות
המלחמה הסורית הראשונה

**המלחמה הסורית הראשונה** הייתה המלחמה הראשונה שפרצה בין בית סלאוקוס לבית תלמי על השליטה בקוילה סוריה, והתרחשה בין השנים 274–271 לפני הספירה.

לאחר מותו של אלכסנדר הגדול, עברה קוילה סוריה מספר ידיים ובסופו של דבר הייתה לנחלתו של בית תלמי, מלכי מצרים. המלכים הסלאוקים טענו שהארץ הובטחה להם מכוח הסכמים שנכרתו בינם לתלמיים, אך למרות זאת התלמיים סירבו לוותר על הארץ. בעת היפרדות בתי סלאוקוס ותלמי בשנת 301 לפנה"ס, נותרו שטחי ארץ ישראל שאלה פתוחה. הארץ הייתה תחת שלטון בית תלמי, אולם הסלאוקים המשיכו לטעון לבעלות. בשנת 274 לפנה"ס הובילה שאלה זו למלחמה הסורית הראשונה. תלמי השני חדר לממלכה הסלוקית עד לצפון סוריה, אולם לאחר הניצחון של אנטיוכוס הראשון על הגאלטים, הוא הצליח לסלק את התלמים מצפון סוריה וליצב מחדש את שלטונו. המלחמה לא שנתה באופן מהותי את גבולות שתי הממלכות, למעט אולי שינויי בעלות על ערי גבול כמו דמשק ואזורי חוף באסיה הקטנה.

בסוף המלחמה ערך תלמי השני תהלוכת ניצחון גדולה באלכסנדריה.

## לקריאה נוספת
* בצלאל בר כוכבא, "המלחמות הסוריות" - מלחמת מאה השנים בין המעצמות הגדולות על גורל דרום סוריה וארץ ישראל: 200-301  לפנה"ס, **זירת קרב - קרבות הכרעה בארץ-ישראל**, 2007 (תשסז), עמ' 61–86

## הערות שוליים

סורית 01
קטגוריה:הממלכה הסלאוקית
קטגוריה:מצרים התלמיית
ההיררכיה של חומסקי

שמאל|300px|ממוזער|איור גרפי של קבוצות השפות הכלולות בהיררכיית חומסקי
**ההיררכיה של חומסקי**, היא מיון משפחות של דקדוקים על פי כללי השכתוב שהם מתירים.
ההיררכיה נקראת על שם נועם חומסקי, שהיה הראשון אשר ניסה למיין משפחות דקדוקים לפי כוחם היחסי.

ההיררכיה שחומסקי הציע מסווגת דקדוקים פורמליים לקבוצות שונות על פי כוח הבעה עולה. כלומר, כל קבוצה עוקבת יכולה ליצור מערך רחב יותר של שפות פורמליות מזו שקדמה לה. לטענת חומסקי, מודליזציה של הבטים מסוימים בשפה טבעית דורשת דקדוק פורמלי מורכב יותר (כפי שהוא נמדד בהיררכיית חומסקי) מאשר מודליזציה של שפות אחרות. לדוגמה, בזמן ששפה רגולרית חזקה מספיק לתאר מורפולוגיה אנגלית, היא אינה חזקה מספיק כדי לתאר תחביר אנגלי. בנוסף להיותה רלוונטית לבלשנות, יש להיררכיית חומסקי שימוש במדעי המחשב, ויש לה קשרים חשובים גם לתורת האוטומטים.

באופן כללי, כל משפחה מתקבלת על ידי הוספת אילוץ על כללי השכתוב של המשפחה הקודמת, ועל-כן יש יחס של הכלה בין קבוצות הדקדוקים.

כמו כן, כל משפחה מתאימה למשפחת אוטומטים מטיפוס מסוים. כלומר, יש שקילות בין קבוצת השפות שנוצרות על ידי דקדוקים ממשפחה מסוימת לבין קבוצות השפות המתקבלות על ידי אוטומטים מהמשפחה המתאימה.

## חלוקה למשפחות
המיון מתחלק ל-4 טיפוסי משפחות:
# דקדוקים בלתי-מוגבלים
# דקדוקים תלויי-הקשר
# דקדוקים חופשיי-הקשר
# דקדוקים רגולריים

## לקריאה נוספת
* , יחידה 6

קטגוריה:שפות פורמליות
קטגוריה:בלשנות גנרטיבית
קטגוריה:נועם חומסקי
"O"-Jung.Ban.Hap.

***O-Jung.Ban.Hap*** הוא האלבום השלישי של להקת הבנים הקוריאנית TVXQ. האלבום יצא ב-29 בספטמבר 2006 ובמכירת 349,317 עותקים הפך לאלבום הנמכר ביותר בקוריאה בשנת 2006.
האלבום קבע את מעמדם של TVXQ בתעשיית הבידור הקוריאנית – הם זכו בזכותו בפרסים רבים, ביניהם גם בתואר להקת השנה ואמן השנה בטקס פרסי המוזיקה הקוריאני.

## שם האלבום
שם האלבום, שהוא גם שם שיר הנושא שבו, פירושו "אוֹ!-תזה. אנטיתזה. סינתזה.". השיר הוא שיר מחאה נגד האגואיזם והאגוצנטריות הקיימים בעולם, מילות השיר כוללות ביטויים כמו: "אם לא מקשיבים זה לזה לא ניתן למצוא את התשובה" ו"אני מחפש אחווה". שם השיר מתייחס באופן ישיר לתאוריה פילוסופית השייכת לגאורג וילהלם פרידריך הגל. מילותיו מתקשרות לפירוש פשטני של התאוריה שאומר שאם גורמים לשני צדדים מנוגדים ("תזה" ו"אנטיתזה") לעבוד יחד התוצאה היא דבר מושלם ("סינתזה").

## רשימת שירים
### גרסה A
# O!-Jung.Ban.Hap
# You're my miracle
# Hey!Girl
# Get me some
# I'll be there
# Remember
# 이제 막 시작된 이야기 ("הסיפור רק החל עכשיו")
# ON&ON
# 환영 ("פנטום")
# You only love
# 풍선 ("בלונים")

### גרסה B
#### CD
# O!-Jung.Ban.Hap
# You're my miracle
# Hey!Girl
# Get me some
# I'll be there
# Remember
# 이제 막 시작된 이야기 ("הסיפור רק החל עכשיו")
# ON&ON
# 환영 ("פנטום")
# You only love
# 풍선 ("בלונים")

#### DVD
# תקציר הדרמה "VACATION"
# קליפ הדרמה "VACATION" לשיר "Holding Back the Tears..."
# מאחורי הקלעים של צילומי עטיפת האלבום בפראג.
# ריאיון עם חברי הלהקה.
# מאחורי הקלעים של הקליפ לשיר "O-Jung.Ban.Hap".
# הקליפ של "O-Jung.Ban.Hap".
# בונוס עם חברי הלהקה.

### גרסה C
#### CD
# O!-Jung.Ban.Hap
# You're my miracle
# Hey!Girl
# Get me some
# I'll be there
# White Lie...
# Remember
# 이제 막 시작된 이야기 ("הסיפור רק החל עכשיו")
# ON&ON
# 환영 ("פנטום")
# You only love
# 풍선 ("בלונים")

#### DVD
# הצגת הדרמה "VACATION"
# "VACATION" (גרסה מלאה של כל הדרמה: 4 פרקים)
# הצגת הפספוסים בידי חברי הלהקה.
# פספוסים.

### גרסה D
#### CD
# O!-Jung.Ban.Hap
# You're my miracle
# Hey!Girl
# Get me some
# I'll be there
# White Lie...
# Remember
# 이제 막 시작된 이야기 ("הסיפור רק החל עכשיו")
# ON&ON
# 환영 ("פנטום")
# You only love
# 풍선 ("בלונים")

#### DVD
# ההופעה לקידום האלבום "O!-Jung.Ban.Hap" (גרסה מלאה)
# קליפים: Hug, The way U are, I believe, Tri-Angle, Rising Sun, O!-Jung.Ban.Hap, Balloons.
# מאחורי הקלעים לקליפ 풍선 ("בלונים")
# בונוס עם חברי הלהקה.

## קישורים חיצוניים

## הערות שוליים

קטגוריה:אלבומים בקוריאנית
קטגוריה:אלבומי TVXQ
AR-7

**AR-7 Explorer** הוא רובה חצי-אוטומטי בקוטר 5.56 מ"מ מתוצרת חברת ארמלייט אשר פותח בידי יוג'ין סטונר, ממציא הרובה M-16, עבור חיל האוויר האמריקני, על מנת לשמש כנשק אישי לצורכי הישרדות של צוותי האוויר שלו.

## פיתוח
AR-7 פותח על ידי סטונר על בסיס דגמים קודמים של נשקי הישרדות אשר שימשו את צוותי האוויר האמריקנים.
בניגוד לדגמים הקודמים שדרשו דריכה ידנית באמצעות הסטת הבריח וגריפת כדור חדש מן המחסנית לפני כל ירייה, בדגם החדש נעשה שימוש במנגנון חצי אוטומטי של טעינה עצמית (Blowback), אשר עושה שימוש בלחץ הגזים הנפלטים בעת הירי לצורך ההסטה אחורנית של הבריח, והחזרתו קדימה באמצעות קפיץ לצורך גריפת והטענת כדור חדש בבית הבליעה.

AR-7 בנוי מחלקי אלומיניום ופלסטיק, המפחיתים משמעותית את משקלו. הנשק מורכב מארבעה חלקים מתפרקים (קנה, מחסנית, קת, ומנגנון ירי), המאוחסנים בתוך חלל מלא בקצף, אשר מקנה לנשק גם כושר ציפה במים. המטרה העיקרית שלה יועד הפיתוח הוא כאמור לאפשר לצוות אוויר שנטש מטוס לשרוד בשטח ולהשיג מזון באמצעות ציד.
אורכו הכולל של הנשק כשהוא מפורק כ-41 ס"מ, וכשהוא מורכב כ-89 ס"מ. משקלו הכולל כ-1,200 גרם. הנשק מצויד בכוונות ברזל קדמית ואחורית, ומאפשר רמת דיוק מספקת בירי למרחק של כ-45 מטר. קיים מגוון מחסניות לבחירה בתכולה של 10, 15, 25 ו-50 כדורים.

## כשלים
אמינות ההפעלה של AR-7 תלויה במיוחד במצב המחסנית והתחמושת המשמשת לירי. שיפוע הטעינה המהווה חלק מן המחסנית הוא פגיע יחסית. יש להקפיד ולשמר את שפתי המחסנית במצב תקין ללא פגיעה בקימורים, על מנת להבטיח תנועה חלקה של הכדור בזמן הגריפה לתוך בית הבליעה. שימוש בתחמושת בעל קצה מעוגל יכולה לשפר את זווית ההחלקה של הכדור לתוך הקנה. חיבורי הקנה עלולים להתרופף לאחר ירי של מספר כדורים ויש להקפיד על הידוקם באופן שוטף.

## שימוש בחיל האוויר הישראלי
טייסי חיל האוויר הישראלי מצוידים ב-AR-7 כנשק הישרדות (ובדרך כלל גם באקדח מדגם וולטר ppk), אך הדגם המשמש אותם עבר מספר התאמות ושינויים בהתאם לדרישות החיל. לנשק התווספו מארז לכוונת וידית אחיזה דמוית אקדח. הקנה קוצר לכ-35 ס"מ ושונתה צורת הכוונת הקדמית לצורת גליל עגול. הקת המקורית הוחלפה בקת טלסקופית.

ב-29 באוקטובר 2010 פורסם כי נשק ההישרדות האישי מדגם זה שהיה שייך לרון ארד הוחזר לישראל תמורת שחרור מחבלים, במסגרת המשא ומתן שהתנהל עם חזבאללה לצורך איתורו.

## קישורים חיצוניים

## הערות שוליים

קטגוריה:כלי ירייה
קטגוריה:נשק קל אמריקאי
קטגוריה:רובים חצי-אוטומטים
קטגוריה:חיל האוויר הישראלי: אמצעי לחימה
Mirotic

***Mirotic*** הוא האלבום הקוריאני הרביעי של להקת הבנים TVXQ. האלבום יצא ב-26 בספטמבר 2008 ועבר את 300,000 העותקים ביום הראשון ליציאתו, דבר שמיקם אותו מיד כאלבום הנמכר ביותר של 2008. בתחילת ינואר 2009 מכר האלבום 502,837 עותקים, בכך זכה להיות האלבום הקוריאני הראשון שעבר את חצי מיליון המכירות זה שש שנים.

## הפקת האלבום
### שם השיר
Mirotic הוא ביטוי חדש שהוטבע על ידי חבר הלהקה קים ג'אג'ונג. ג'אג'ונג חיבר בין המילה miro (מקוריאנית: 미로) שפירושה "מבוך", לסיומת האנגלית "tic" ויצר שם תואר חדש. כוונת Mirotic היא תחושה שאתה תחת כישוף ולא יכול להיחלץ ממנו.

### תרומת חברי הלהקה לאלבום
אחד הפנים הבולטים בהפקת האלבום הרביעי הוא השתתפות חברי הלהקה בכתיבת והלחנת השירים. קים ג'וּנסוּ ושים צ'אנגמין כתבו את מילות השירים "노을.. 바라보다" ("מסתכל על השקיעה") ו"Love in the Ice", בהתאמה. בנוסף, קים ג'אג'ונג ופארק יוצ'אן כתבו והלחינו את השירים "사랑아 울지마" ("אל תבכי, אהובה") ו"사랑 안녕 사랑 " ("אהבה להתראות אהבה"), כל אחד בהתאמה.

## מחלוקת לגבי מילות השיר
בנובמבר 2008, פסקה הוועדה לשמירה על שלום הילד בקוריאה כי Mirotic מזיק לנוער ומעביר מסרים פרובוקטיביים. כתוצאה מכך, נאסר למכור את האלבום לאילו שמתחת גיל 19 והופעות של שיר הנושא, Mirotic, הוקרנו רק לאחר עשר בלילה.
חברת ההפקה של הלהקה, SM Entertainments, הסכימה לערוך שינויים קלים במילות השיר, אך בנוסף הגישו בקשה לבית משפט לפסיקה נגד החלטות הוועדה.
TVXQ הופיעו את הגרסה הנקייה של השיר, בה שונה המשפט "I got you under my skin" ל"I got you under my sky".
 במרץ 2009, פסק בית המשפט לטובת TVXQ וטען שלמרות שישנן רמיזות מיניות בשיר, הן אינן משפיעות על הנוער ולא פרובוקטיביות כפי שהוועדה לשלום הילד ניסתה להציג אותן.
הוועדה לא ויתרה ופנתה לבית המשפט העליון שפסק לטובתה וקבע כי השיר גס מדי עבור נוער.

## רשימת השירים
### גרסה א'
# 주문-MIROTIC ("כישוף-Mirotic")
# Wrong Number
# 노을..바라보다 ("מסתכל על השקיעה")
# CRAZY LOVE
# HEY! (Don't bring me down)
# 넌 나의 노래 ("את השיר שלי")
# 무지개 ("קשת בענן")
# 낙원 ("גן עדן")
# 악녀 (Are you A Good girl?)
# Flower Lady
# 잊혀진 계절 ("עונות נשכחות")
# Love in the Ice

### גרסה ב'
#### CD
שמאל|ממוזער|230px|עטיפת גרסה ב' של האלבום Mirotic
# 주문-MIROTIC ("כישוף-Mirotic")
# Wrong Number
# 노을..바라보다 ("מסתכל על השקיעה")
# CRAZY LOVE
# HEY! (Don't bring me down)
# 넌 나의 노래 ("את השיר שלי")
# 무지개 ("קשת בענן")
# 낙원 ("גן עדן")
# 악녀 (Are you A Good girl?)
# Flower Lady

#### DVD
# ריאיון עם יונהו (המראיין: ג'אג'ונג)
# ריאיון עם צ'אנגמין (המראיין: יונהו)
# ריאיון עם ג'ונסו (המראיין: צ'אנגמין)
# ריאיון עם יוצ'אן (המראיין: ג'ונסו)
# ריאיון עם ג'אג'ונג (המראיין: יוצ'אן)
# שיחה על Mirotic (עם כל חברי הלהקה)
# הצצה מיוחדת אל הופעת הקיץ A-Nation ביפן.

### גרסה ג'
שמאל|ממוזער|230px|עטיפת גרסה ג' של האלבום Mirotic
# Wrong Number
# 사랑아 울지마 ("אל תבכי, אהובה")
# 주문-MIROTIC ("כישוף-Mirotic")
# CRAZY LOVE
# HEY! (Don't bring me down)
# 소원 ("משאלה") (מ־TVXQ ג'ונסו וצ'אנגמין שרים ומSuper Junior)
# 넌 나의 노래 ("את השיר שלי")
# 노을..바라보다 ("מסתכל על השקיעה")
# 무지개 ("קשת בענן")
# 사랑 안녕 사랑 ("אהבה להתראות אהבה")
# 낙원 ("גן עדן")
# 악녀 (Are you A Good girl?)
# Flower Lady
# Don't Say Goodbye
# 잊혀진 계절 ("עונות נשכחות")
# Love in the Ice

## קישורים חיצוניים

## הערות שוליים

קטגוריה:אלבומים בקוריאנית
קטגוריה:אלבומי TVXQ
מאוריציוס במשחקים האולימפיים

ממוזער|150px|האתלט סטיבן באקלנד
**[[מאוריציוס]]** משתתפת ב**[[המשחקים האולימפיים|משחקים האולימפיים]]** מאז אולימפיאדת לוס אנג'לס (1984). הופעת הבכורה שלה הייתה אמורה להיות באולימפיאדת מוסקבה (1980), אך היא הצטרפה לחרם שהובילה ארצות הברית על המשחקים, במחאה על הפלישה הסובייטית לאפגניסטן. מאוריציוס מעולם לא השתתפה באולימפיאדת חורף.

הספורטאי הראשון ממאוריציוס שהגיע להישג משמעותי במשחקים היה האתלט סטפן באקלנד, שהעפיל לשלב חצי הגמר בריצת 200 מטר באולימפיאדת סידני (2000), וסיים במקום העשירי. באולימפיאדת אתונה (2004) שיפר באקלנד את הישגו, העפיל לשלב הגמר וסיים במקום השישי. אתלט נוסף, ג'ונתן צ'ימייר, סיים במקום העשירי בקפיצה לרוחק. 

באולימפיאדת בייג'ינג (2008) היה המתאגרף ברונו ג'ולי לספורטאי הראשון ממאוריציוס שזוכה במדליה אולימפית, מדליית ארד בקטגוריית המשקל של עד 54 ק"ג. באותם משחקים התחרה באקלנד בפעם השלישית. הוא לא הצליח להעפיל לשלב הגמר, וסיים במקום ה-12. באולימפיאדת לונדון (2012) בלטה הג'ודוקא כריסטיאן לז'נטיל, שסיימה במקום השביעי. באולימפיאדת ריו דה ז'ניירו (2016) שוב סיימה לז'נטיל במקום השביעי. באותם משחקים העפיל המתאגרף קנדי סן-פייר לשלב רבע הגמר.

## מדליות

### לפי אולימפיאדה
**באולימפיאדות הקיץ:**

### לפי ענף
**בענפי הקיץ:**

## ראו גם
* מאוריציוס במשחקים הפאראלימפיים
* מאוריציוס במשחקים האולימפיים לנוער

## קישורים חיצוניים

## הערות שוליים

קטגוריה:מאוריציוס: ספורט
קטגוריה:מדינות במשחקים האולימפיים
הערפד הראשון שלי

**הערפד הראשון שלי** (באנגלית: **Vampires Suck**) הוא סרט קולנוע אמריקאי שיצא בשנת 2010. הסרט הוא פרודיה אודות טרנד הסרטים, הספרים וסדרות הטלוויזיה אודות ערפדים אשר נפוץ בארצות הברית בתקופת הפקת הסרט, ובראשם סדרת דמדומים של סטפני מאייר.

## עלילת הסרט
עלילת הסרט לועגת לעלילות ספרי דמדומים, ורבות מהדמויות והאירועים מתכתבים עם אלו אשר התרחשו בספרים ובעיבודם הקולנועי. כך, למשל, גיבורת הסרט היא בקה קריין, ומושא אהבתה הוא אדוארד סאלן.

בקה עוברת עם אביה לעיירה ספורקס, שם היא מתאהבת באדוארד, המתגלה כערפד, בן למשפחה הנמנעת מדם אנושי במקום זו שותה דם חיות. כשבקה מבקרת בביתו של אדוארד היא נחתכת באצבעה מנייר, והדבר גורם למשפחה לנטוש את התמכרותם. אדוארד מרחיק את בקה ונוסע לברזיל, שם הוא יוצא עם ליידי גאגא. בקה שבורת הלב מתקרבת לחבר ילדותה ג'ייקוב ווייט, עד אשר זה מתגלה כאדם-צ'יוואווה - קרי, מסוגל להפוך לכלב צ'יוואווה, בדומה לאדם זאב.

אדוארד חושב בטעות שבקה מתה ומחליט שלחייו אין טעם - הוא מחליט לסיים את חייו על ידי חשיפת גופו בטקס הסיום של בית ספר ובכך להביא עליו את חמת זעמם של ה"זולטורי" - שבט ערפדים רב עוצמה המסוגל להורגו. בקה מגלה וממהרת למקום כדי לעצור את אדוארד, אך מתעכבת בעקבות קרב בין נערות מעריצות אדוארד לנערות מעריצות ג'ייקוב, הנאבקות זו בזו בעקבות המחלוקת מי יותר טוב.

בקה מגיע באיחור אך אדוארד ניצל בעקבות ליקוי חמה פתאומי. מנהיג ה"זולטורי" מכריח את אדוארד להפוך את בקה לערפדה, והוא מסכים בתנאי שתינשא לו קודם. היא מסכימה, והוא נושך אותה, אך מיד לאחר מכן מעריצת ג'ייקוב פוגעת בו בראש עם אלה ממוסמרת. לאחר הכתוביות הוא קם ומוציא את האלה מראשו, ובקה, שהפכה לערפדה, תוקפת את מעריצות ג'ייקוב.

## שחקנים
* ג'ן פרוסק - בקה קריין
* מאט לנטר - אדוארד סאלן
* כריס ריגי - ג'ייקוב וייט
* קן ג'ונג - דארו, מנהיג ה"זולטורי"
* אנליס ואן דר פול - ג'ניפר
* דידריך באדר - פרנק קריין, אביה של בקה
* צ'ארלי ובר - ג'ק

## קישורים חיצוניים
* 

## הערות שוליים

קטגוריה:סרטים באנגלית
קטגוריה:סרטי 2010
קטגוריה:סרטי נעורים אמריקאיים
קטגוריה:סרטי ערפדים
קטגוריה:סרטי פוקס המאה ה-20
קטגוריה:סרטי פרודיה אמריקאיים
קטגוריה:סרטי קומדיה אמריקאיים
קטגוריה:סרטים שצולמו בלואיזיאנה